**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį ilgalaikį materialųjį turtą - triukšmą slopinančią sienutę Kauno g., Klaipėda (unik. Nr. 4400-3695-9150) ir perduoti jį, perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Į Klaipėdos miesto savivaldybės administraciją kreipėsi Klaipėdos apskrities vyriausiasis policijos komisariatas, kuris nurodė, kad Kauno gatvės transporto priemonių eismo keliamą triukšmą slopinanti sienutė juosia Klaipėdos „Inkarėlio“ mokyklą-darželį, esantį Kauno g. 43, Klaipėda. Nuo Klaipėdos aps. VPK administracinio pastato, Kauno g. 6, yra nutolusi apie 200 m. Kadangi, triukšmą slopinanti sienutė juosia minimą ikimokyklinio ugdymo įstaigą ir stovi Klaipėdos miesto savivaldybės administruojamame žemės sklype, šį minimą inžinerinį statinį yra tikslinga perimti Klaipėdos miesto savivaldybės nuosavybėn ir patikėjimo teise valdyti, naudoti ir disponuoti Klaipėdos miesto savivaldybės administracijai. Šis turtas bus naudojamas įgyvendinti savarankiškoms savivaldybės funkcijoms – savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas, triukšmo prevencijos įgyvendinimas.

**3. Kokių rezultatų laukiama.**

Klaipėdos miesto savivaldybės nuosavybėn perduodamas valstybei priklausantis nekilnojamasis turtas, kuris bus panaudotas savivaldybės funkcijų vykdymui.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – Klaipėdos miesto savivaldybės nuosavybėn perduodamas valstybei priklausantis nekilnojamasis turtas, kuris bus panaudotas savivaldybės funkcijų vykdymui.

Teikiame svarstyti šį sprendimo projektą.

PRIDEDAMA:

1. 2016-04-26 Klaipėdos apskrities vyriausiojo policijos komisariato rašto Nr. 30-S-35157(4.68) „Dėl triukšmą slopinančios sienutės“ kopija, 2 lapai;
2. Nekilnojamojo turto kadastro ir registro dokumentų byla reg. Nr. 44/1926477, 3 lapai.

Turto skyriaus vedėjas Edvardas Simokaitis